A BIZOTTSÁG 928/2006/EK RENDELETE
(2006. június 22.)
a 32/2000/EK tanácsi rendeletnek egyes új, a GATT-egyezményben előírt közösségi vámkontingensek tekintetében történő módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a GATT-Egyezményben előírt közösségi vámkontingensek és egyes egyéb közösségi vámkontingensek megnyitásáról és kezeléséről, és a kontingensek kiigazítására vonatkozó részletes szabályok megállapításáról, valamint az 1808/95/EK tanácsi rendelet hatályon kívül helyezéséről szóló, 1999. december 17-i 32/2000/EK tanácsi rendeletre (1) és különösen annak 9. cikke (1) bekezdésének b) pontjára,
mivel:
(1)
A Tanács a 2006/333/EK határozattal elfogadta az Európai Közösség és az Amerikai Egyesült Államok között a Ciprusi Köztársaság, a Cseh Köztársaság, az Észt Köztársaság, a Lengyel Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Szlovák Köztársaság és a Szlovén Köztársaság listáin szereplő engedményeknek ezen országok Európai Közösséghez való csatlakozása során történő módosításáról az 1994. évi Általános Vám- és Kereskedelmi Egyezmény (GATT) XXIV:6 és XXVIII. cikke alapján levélváltás formájában létrejött megállapodást (2).
(2)
Az Európai Közösség és az Amerikai Egyesült Államok között levélváltás formájában létrejött megállapodás új éves vámkontingenseket ír elő egyes áruk tekintetében.
(3)
A 32/2000/EK rendelet a GATT-Egyezményben előírt közösségi vámkontingenseknek a vámáru-nyilatkozatok időrendi sorrendje szerinti megnyitását és kezelését írta elő.
(4)
A levélváltás formájában létrejött megállapodásban előírt egyes új éves vámkontingensek alkalmazása céljából módosítani kell a 32/2000/EK rendeletet.
(5)
Az Európai Közösség és az Amerikai Egyesült Államok közötti, az 1994. évi Általános Vám- és Kereskedelmi Egyezmény (GATT) XXIV. cikke 6. pontja és XXVIII. cikke értelmében, a Ciprusi Köztársaság, a Cseh Köztársaság, az Észt Köztársaság, a Lengyel Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Szlovák Köztársaság és a Szlovén Köztársaság listáin szereplő engedményeknek ezen országok Európai Unióhoz történő csatlakozása során történt módosításával kapcsolatban levélváltás formájában létrejött megállapodás végrehajtásáról, továbbá a vám- és statisztikai nómenklatúráról, valamint a Közös Vámtarifáról szóló 2658/87/EGK rendelet I. mellékletének módosításáról és kiegészítéséről szóló, 2006. március 20-i 711/2006/EK tanácsi rendelet (3) az új vámkontingensek alkalmazását az Európai Unió Hivatalos Lapjában való kihirdetésének időpontjától számított hat hét elteltével írja elő, ezért e bizottsági végrehajtási rendelet ugyanettől az időponttól kezdve alkalmazandó.
(6)
Az e rendeletben előírt intézkedések összhangban vannak a Vámkódexbizottság véleményével,
ELFOGADTA EZT A RENDELETET:
1. cikk
A 32/2000/EK rendelet I. melléklete e rendelet mellékletében foglaltaknak megfelelően módosul.
2. cikk
Ez a rendelet az Európai Unió Hivatalos Lapjában való kihirdetésének napján lép hatályba.
A rendeletet 2006. június 22-től kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2006. június 22-én.